**Projektas**

**LIETUVOS RESPUBLIKOS Ekonomikos ir inovacijų MINISTRAS**

**ĮSAKYMAS**

**DĖL LIETUVOS RESPUBLIKOS Ekonomikos ir inovacijų MINISTRO
2016 M. kovo 7 D. ĮSAKYMO NR. 4-187 „DĖL 2014–2020 METŲ EUROPOS SĄJUNGOS FONDŲ INVESTICIJŲ VEIKSMŲ PROGRAMOS 3 PRIORITETO „Smulkiojo ir Vidutinio verslo Konkurencingumo skatinimas“ IR 4 PRIORITETO „Energijos efektyvumo ir atsinaujinančių išteklių energijos gamybos ir naudojimo skatinimas“ JUNGTINĖS PRIEMONĖS nr. J03-IVG-T „DALINIS PALŪKANŲ KOMPENSAVIMAS“ PROJEKTŲ FINANSAVIMO SĄLYGŲ APRAŠO Nr. 1 patvirtinimo“ PAKEITIMO**

2020 m. balandžio d. Nr. 4-

Vilnius

Vadovaudamasis Projektų administravimo ir finansavimo taisyklių, patvirtintų Lietuvos Respublikos finansų ministro 2014 m. spalio 8 d. įsakymu Nr. 1K-316 „Dėl Projektų administravimo ir finansavimo taisyklių patvirtinimo“, 89 punktu,

p a k e i č i u 2014–2020 metų Europos Sąjungos fondų investicijų veiksmų programos 3 prioriteto „Smulkiojo ir vidutinio verslo konkurencingumo skatinimas“ ir 4 prioriteto „Energijos efektyvumo ir atsinaujinančių išteklių energijos gamybos ir naudojimo skatinimas“ jungtinės priemonės Nr. J03-IVG-T „Dalinis palūkanų kompensavimas“ projektų finansavimo sąlygų aprašą Nr. 1, patvirtintą Lietuvos Respublikos ekonomikos ir inovacijų ministro 2016 m. kovo 7 d. įsakymu Nr. 4-187 „Dėl 2014–2020 metų Europos Sąjungos fondų investicijų veiksmų programos 3 prioriteto „Smulkiojo ir vidutinio verslo konkurencingumo skatinimas“ ir 4 prioriteto „Energijos efektyvumo ir atsinaujinančių išteklių energijos gamybos ir naudojimo skatinimas“ jungtinės priemonės Nr. J03-IVG-T „Dalinis palūkanų kompensavimas“ projektų finansavimo sąlygų aprašo Nr. 1 patvirtinimo“:

1. Pakeičiu 15 punktą ir jį išdėstau taip:

„15. Pareiškėjas yra SVV arba pramonės įmonė, atitinkanti Aprašo 17.3 papunktyje nustatytus reikalavimus, turinti sudarytą su finansų įstaiga finansavimo sutartį, kuri pasirašyta ne anksčiau nei 2015 m. spalio 1 d. ir pagal kurią nustatytieji palūkanų mokėjimai patenka į laikotarpį nuo 2015 m. spalio  1 d. iki 2023 m. rugsėjo 30 dienos. Ši nuostata dėl finansavimo sutarties pasirašymo laikotarpio netaikoma pareiškėjams, besikreipiantiems dėl palūkanų kompensavimo pagal Aprašo 37.4 papunktį.“

2. Pakeičiu 181 punktą ir jį išdėstau taip:

 „181. Kai SVV kreipiasi palūkanų kompensacijos dėl paskolos mokėjimo atidėjimo laikotarpio, sandorio faktas vertinamas pagal finansavimo sutartį, finansavimo sutarties pakeitimo ir (ar) susitarimo kopiją, finansavimo sutarties grąžinimo grafiką. Paskolą pagrindžiantys dokumentai INVEGAI nėra teikiami.“

3. Pakeičiu 37.4 papunktį ir jį išdėstau taip:

 „37.4. kompensuojama iki 100 procentų pagal finansavimo sutartį sumokėtų palūkanų projekto vykdytojui, pasirašiusiam dotacijos sutartį dėl palūkanų kompensavimo pagal priemonę Nr. 03.1.1-IVG-T-809 arba priemonę Nr. 03.3.1-IVG-T-810, kai laikotarpiu nuo 2020 m. kovo 16 d. iki 2020 m. gruodžio 31 d. yra sudarytas susitarimas tarp finansų įstaigos ir projekto vykdytojo (paskolos ir (ar) finansinės nuomos (lizingo) gavėjo) dėl paskolos mokėjimo atidėjimo laikotarpio taikymo (toliau – susitarimas), ir projekto vykdytojas susitarime nurodytą laikotarpį yra visiškai (o ne iš dalies) atleistas nuo paskolos arba finansinės nuomos (lizingo) pagrindinės dalies grąžinimo. Palūkanos šiame Aprašo papunktyje nurodytu dydžiu kompensuojamos už faktinį paskolos mokėjimo atidėjimo laikotarpį, bet ne ilgiau kaip už 6 mėnesius ir tik tuo atveju, jei finansavimo sutartyje, finansavimo sutarties pakeitime ir (ar) susitarime nustatyta palūkanų norma, nėra didesnė nei palūkanų norma, kuri pagal finansavimo sutartis, finansavimo sutarties pakeitimus ir (ar) susitarimus buvo taikoma 2020 m. kovo 16 dieną. Tuo atveju jei su projekto vykdytoju jau buvo pasirašyta sutartis dėl palūkanų kompensavimo iki finansavimo sutarties, finansavimo sutarties pakeitimo ir (ar) susitarimo pasirašymo ir susitarime nustatyta palūkanų norma, yra didesnė nei palūkanų norma, kuri finansavimo sutartyje, finansavimo sutarties pakeitime ir (ar) susitarime buvo taikoma 2020 m. kovo 16 dieną, tuomet kompensuojama ta palūkanų norma, kuri buvo taikoma iki paskolos mokėjimo atidėjimo laikotarpio.“

|  |  |  |
| --- | --- | --- |
|

|  |
| --- |
| Ekonomikos ir inovacijų ministras  |

 |  |

Parengė

Ekonomikos ir inovacijų ministerijos Europos Sąjungos investicijų

koordinavimo departamento Finansinių priemonių skyriaus

vyriausioji specialistė

Viktorija Paplauskaitė